**NÁVRH ZMLUVY O DIELO č. VO-15/2017/StP**

uzavretá v súlade s ustanovením § 536 a nasl. Obchodného zákonníka

**Čl. 1. ZMLUVNÉ STRANY**

**1.1. Objednávateľ : Mesto Sečovce**

sídlo: : MsÚ, Námestie sv. Cyrila a Metoda 43/27,078 01 Sečovce

Konajúci prostredníctvom : MVDr. Jozef Gamrát, primátor mesta

IČO : 00 331 899

DIČ : 2020724343

Bankové spojenie : VÚB a. s., IBAN: SK12 0200 0100 3000 1922 9622

Telefón : +421 56/678 24 37//

E-mail : primator@secovce.sk

Kontaktná osoba : Ing. Milan Filip

Mobil//e-mail: : 0918 993 095 // [milan.filip@secovce.sk](mailto:milan.filip@secovce.sk)

(ďalej len „objednávateľ“)

**1.2. Zhotoviteľ :**

Právna forma :

Sídlo :

Konajúci prostredníctvom :

IČO :

DIČ :

IČ DPH :

Bankové spojenie :

Kontaktná osoba :

E-mail :

Mobil :

Platiteľ DPH : áno/nie

Zhotoviteľ zapísaný v Obchodnom registri Okresného súdu odd. SRO, vl. Č.

(ďalej „zhotoviteľ“)

**Čl. 2. VÝCHODISKOVÉ PODKLADY**

2.1 Názov stavby:

„Obnova a nadstavba materskej školy na ulici Nová“, (ďalej aj „dielo“ alebo „stavba“)

2.2 Miesto stavby: Mesto Sečovce, katastrálne územie obce Sečovce, ul. Nová, parcela č. KN-C 3205/3, rómska osada.

2.3. Úspešný uchádzač predloží na uzavretie zmluvu o dielo s rozpočtami, textovo totožné s návrhom, ktorý predložil v ponuke, ale s cenami. Verejný obstarávateľ uzavrie zmluvu o dielo s úspešným/úspešnými uchádzačom/uchádzačmi v lehote viazanosti ponúk podľa § 56 zákona o verejnom obstarávaní

2.4 Obe zmluvné strany sa dohodli a súhlasia, že v prípade, ak objednávateľ z akéhokoľvek dôvodu nezíska cudzie finančné zdroje a nebude mať dostatok vlastných zdrojov na zaplatenie ceny diela podľa bodu 5.1, predmet plnenia podľa tejto zmluvy sa neuskutoční. Zhotoviteľ prehlasuje a súhlasí, že si z tohto dôvodu nebude voči objednávateľovi uplatňovať žiadne finančné ani iné nároky alebo požiadavky; to sa nevzťahuje na práce už vykonané zhotoviteľom podľa tejto zmluvy, ktoré musí objednávateľ zaplatiť bez ohľadu na nedostatok vlastných zdrojov.

2.5. Termín realizácie prác: v zmysle Zmluvy o dielo

* 1. Termín odovzdania staveniska: do 10 dní od podpísania zmluvy
  2. Projektant: A.P.H. Atelier, s.r.o., Kutuzova 13, Prešov, Ing. arch. P. Hajtaš a kolektív.

**Čl. 3. PREDMET ZMLUVY**

* 1. Predmetom zmluvy je záväzok zhotoviteľa uskutočniť stavbu s názvom **Obnova a nadstavba materskej školy na ulici Nová** , podľa spracovaných projektových dokumentácií projekčnou kanceláriou A.P.H. Atelier, s.r.o., Kutuzova 13, Prešov, Ing. arch. P. Hajtaš a kolektív.
  2. Zhotoviteľ zhotoví dielo uvedené v čl. 3 bod 3.1 tejto zmluvy v rozsahu podľa projektovej dokumentácie a oceneného výkazu výmer, ktoré určujú charakteristiku diela. Ocenený výkaz výmer tvorí neoddeliteľnú súčasť tejto zmluvy ako jej príloha č. 1.
  3. Zhotoviteľ zabezpečí kompletnú realizáciu stavebných prác a súvisiacich dodávok v rozsahu oceneného výkazu výmer a podľa projektovej dokumentácie, jej technickej správy, výkresov, výpočtov, stanovísk a rozhodnutí zainteresovaných strán a príslušných všeobecne záväzných právnych predpisov v súlade s harmonogramom plnenia (prác) uvedeného v prílohe č. 2 k tejto zmluve.
  4. Všetky veci, materiál a zariadenie potrebné na vlastné zhotovenie diela obstará zhotoviteľ, dielo zhotoví na vlastné náklady a na svoje nebezpečenstvo a zodpovednosť.
  5. Objednávateľ sa zaväzuje, že riadne dokončené dielo prevezme za podmienok stanovených v tejto zmluve a zaplatí za jeho zhotovenie dohodnutú cenu podľa čl. 5 tejto zmluvy.

**Čl. 4. TERMÍN REALIZÁCIE**

* 1. Zhotoviteľ sa zaväzuje zhotoviť dielo v lehote **XX dní** odo dňa odovzdania staveniska podľa bodu 8.1 tejto zmluvy. V prípade, ak nepriaznivé klimatické podmienky bránia vykonať dielo v požadovanej kvalite a podľa príslušných technických noriem, predĺži sa termín realizácie diela o dobu trvania nepriaznivých klimatických podmienok. Zhotoviteľ je povinný ihneď písomne oboznámiť objednávateľa o vzniku udalosti, ktorá sťažuje zhotovenie diela v lehote dohodnutej podľa prvej vety.
  2. Ak zhotoviteľ pripraví dielo na odovzdanie pred dohodnutým termínom, zaväzuje sa objednávateľ riadne zhotovené dielo prevziať aj v skoršom ponúkanom termíne.
  3. Za splnenie termínu zhotovenia diela podľa bodu 4.1 sa považuje odovzdanie celého riadne zhotoveného diela zhotoviteľom a jeho prevzatie objednávateľom na základe písomného protokolu o odovzdaní a prevzatí diela.

**Čl. 5. CENA**

* 1. Cena za zhotovenie diela v rozsahu podľa bodu 3.1 tejto zmluvy je stanovená v zmysle zákona č. 18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a je doložená rozpočtom zhotoviteľa (ocenený položkovitý výkaz výmer a výkaz položiek a rekapitulácia rozpočtu) a na základe výsledku verejného obstarávania v zmysle zákona č. 25/2006 Z.z. o verejnom obstarávaní.
  2. Celková cena diela je:

Cena bez DPH : EUR

Výška DPH : v %

Výška DPH : EUR

Cena s DPH : EUR

Slovom: ........................................ EUR.

* 1. Ak dôjde počas platnosti zmluvy k zákonnej zmene sadzby DPH, cena s DPH bude účtovaná podľa aktuálne platnej sadzby DPH v zmysle všeobecne záväzných právnych predpisov platných v čase vystavenia faktúry.
  2. Cena je maximálna, zahrňuje všetky náklady zhotoviteľa spojené s realizáciou diela (náklady na zriadenie, vybudovanie, prevádzku, údržbu a vypratanie zariadenia staveniska, poplatky a výdavky za všetky správy ako aj všetky ďalšie výdavky, ktoré zhotoviteľ bude vynakladať v súvislosti s vykonaním diela).
  3. Cena je viazaná na rozsah prác podľa projektovej dokumentácie predmetnej stavby a popisu ocenených prác. Verejný obstarávateľ nebude akceptovať žiadne neopodstatnené a neodôvodniteľné zmeny v rozsahu a obsahu prác, ktoré by viedli k navýšeniu ceny po podpise zmluvy. Zhotoviteľ svojou ponukou garantuje, vychádzajúc z výkazu výmer a dokumentácie, rozsah a kvalitu dodaných prác.
  4. Jednotkové ceny uvedené v rozpočte sú pre tú istú položku stavebnej práce a  dodávky rovnaké pre celú stavbu.
  5. Ak objednávateľ odstúpi od zmluvy, je povinný zaplatiť zhotoviteľovi sumu pripadajúcu za vykonané práce podľa pôvodne dohodnutej ceny.

**Čl. 6. PLATOBNÉ PODMIENKY**

* 1. Objednávateľ neposkytne zhotoviteľovi preddavok ani zálohu na vykonanie prác.
  2. Zmluvné strany sa dohodli, že cena za zhotovenie diela bude uhradená objednávateľom na základe vystavenej faktúry, ktorú zhotoviteľ vystaví a doručí objednávateľovi po odovzdaní diela za ucelenú časť diela uvedenú v bode 2.1.
  3. Faktúra musí byť odsúhlasená technickým dozorom objednávateľa. Zhotoviteľ musí svoje práce vyúčtovať overiteľným spôsobom. Faktúra musí byť zostavená prehľadne a pritom sa musí dodržiavať poradie položiek a označenie, ktoré je v súlade s oceneným popisom prác podľa zmluvy. Súčasťou faktúry je výkaz vykonaných množstiev. Na odsúhlasenie prác má objednávateľ tri (3) dni.
  4. Zhotoviteľ zodpovedá za správnosť a úplnosť faktúry, ktorá musí mať náležitosti daňového dokladu v zmysle § 71 ods. 2 zákona č. 222/2004 o dani z pridanej hodnoty v znení neskorších predpisov. V prípade, že faktúra nebude obsahovať náležitosti uvedené v tejto zmluve, objednávateľ je oprávnený vrátiť ju zhotoviteľovi na doplnenie. V takom prípade nová lehota splatnosti začne plynúť doručením opravenej faktúry objednávateľovi.
  5. Lehota splatnosti faktúry je 60 dní odo dňa jej doručenia objednávateľovi, a to formou bezhotovostného platobného prevodu.
  6. Faktúra musí byť vyhotovená v **4** originálnych vyhotoveniach.

**Čl. 7. ZÁRUČNÁ DOBA - ZODPOVEDNOSŤ ZA VADY**

* 1. Zhotoviteľ zodpovedá za to, že dielo bude zhotovené v  súlade s podmienkami dohodnutými v tejto zmluve.
  2. Zhotoviteľ zodpovedá za vady, ktoré dielo má k okamihu jeho prevzatia objednávateľom, a to aj v prípade, že sa tieto vady prejavia až po prevzatí diela objednávateľom.
  3. Zhotoviteľ zodpovedá za vady, ktoré na vykonanom diele vzniknú alebo sa prejavia po jeho prevzatí objednávateľom počas záručnej doby, ktorá je 60 mesiacov. Záručná doba začína plynúť odo dňa prevzatia diela objednávateľom.
  4. Zmluvné strany sa dohodli pre prípad vady diela, že počas záručnej doby má objednávateľ právo od zhotoviteľa požadovať bezplatné odstránenie vady diela. Zhotoviteľ má povinnosť objednávateľom reklamované vady diela bezplatne odstrániť.
  5. Nárok na bezplatné odstránenie vady uplatní objednávateľ v primeranom čase po zistení tejto vady písomnou formou u zhotoviteľa.
  6. Zhotoviteľ sa zaväzuje začať s odstraňovaním prípadných vád diela v záručnej dobe najneskôr do 5 dní od doručenia písomného uplatnenia oprávnenej reklamácie objednávateľa a vady v primeranej lehote odstrániť. Ak tieto vady zhotoviteľ neodstráni, vyzve ho objednávateľ písomne na ich odstránenie v ním určenej dodatočnej lehote.
  7. Zhotoviteľ nezodpovedá za vady, ktoré boli spôsobené nesprávnym užívaním diela.
  8. Úspešný uchádzač je povinný pred podpisom zmluvy o dielo doručiť objednávateľovi **Zábezpeku na vykonanie prác a na splnenie zmluvných záväzkov dodávateľa** (ďalej len „zábezpeka“). Verejný obstarávateľ je oprávnený uspokojiť si zo zábezpeky svoje nároky z vád diela, nároky na zaplatenie zmluvnej pokuty, náhradu škody, náklady vzniknuté v dôsledku odstúpenia od zmluvy a iné nároky, ktoré nebudú úspešným uchádzačom riadne a včas uspokojené. Zábezpeka bude mať formu bankovej záruky vo **výške 5% z ceny diela bez DPH** s platnosťou počas celej doby zhotovovania diela. Banková záruka musí byť platná a vymáhateľná po celú dobu vykonania diela, t.j. až pokým dodávateľ riadne a včas nevyhotoví a neukončí dielo a objednávateľ takto dokončené dielo bez vád a nedorobkov neprevezme v súlade s podmienkami zmluvy.

Banková záruka sa bude riadiť ustanoveniami § 313 a nasl. Obchodného zákonníka, musí byť vydaná vo forme a s obsahom akceptovateľným pre objednávateľa, ako neodvolateľná a bezpodmienečná banková záruka splatná na prvé písomné požiadanie, podľa ktorej príslušná renomovaná slovenská banka alebo pobočka zahraničnej banky na území Slovenskej republiky vyhlási, že uspokojí objednávateľa na základe písomného oznámenia objednávateľa adresovaného banke v prípade, že zhotoviteľ porušuje svoje záväzky vyplývajúce mu zo zmluvy a všeobecne záväzných právnych predpisov alebo podľa ustanovení § 306 Obchodného zákonníka bude nepochybné, že zhotoviteľ svoj záväzok nesplní, napr. pri vyhlásení konkurzu. **Zhotoviteľ je oprávnený nahradiť bankovú záruku zložením sumy predstavujúcej 5% z celkovej ceny za dielo bez DPH do notárskej úschovy, alebo na účet objednávateľa alebo vinkulovaním na svojom účte v banke v prospech objednávateľa a to počas celej doby vykonania diela**. Neposkytnutie zábezpeky tak ako je uvedené v tomto bode sa považuje za podstatné porušenie zmluvy a objednávateľ má právo od zmluvy odstúpiť.

**Čl. 8. PODMIENKY ZHOTOVENIA A ODOVZDANIA DIELA**

* 1. Objednávateľ odovzdá zhotoviteľovi stavenisko bez prekážok a práv tretích osôb v  zmysle odsúhlaseného harmonogramu.Zhotoviteľ zabezpečí všetky potrebné rozhodnutia, súhlasy príslušných orgánov potrebných na zhotovenie diela ako: dopravné značenie počas realizácie a jeho určenie, prípadne súhlas na dočasnú uzávierku miestnej komunikácie a pod.
  2. Ukončením diela sa rozumie riadne vykonané dielo a prevzaté objednávateľom na základe písomného protokolu o odovzdaní a prevzatí diela.
  3. Zhotoviteľ zabezpečí na svoje náklady označenie staveniska,  zabezpečí dodržiavanie bezpečnosti a čistoty na stavenisku, zodpovedá za uloženie a bezpečnosť materiálu a konštrukcií, za ochranu životného prostredia, požiarnej ochrany, bezpečnosti a ochrany zdravia pri práci počas celej doby realizácie diela.
  4. Stavbyvedúcim zhotoviteľa je:

Meno ....................................

Ev. č. osvedčenia ....................................

Č. tel.: ....................................

* 1. Objednávateľ určí stavebný dozor ku dňu započatia stavby.
  2. Zhotoviteľ je povinný umožniť objednávateľovi vykonávanie technického dozoru, a to najmä:
* oboznámiť sa s podkladmi zhotoviteľa, podľa ktorých dielo realizuje,
* kontrolu vecnej a cenovej správnosti a úplnosti oceňovacích podkladov a platobných dokladov - ich súlad s podmienkami zmluvy,
* kontrolu tých častí diela, ktoré budú v ďalšom postupe zakryté alebo sa stanú neprístupnými,
* kontrolu postupu prác podľa odsúhlaseného harmonogramu,
* sledovanie vedenia stavebného denníka,
* kontrolu odstraňovania vád a nedorobkov,
* kontrolu nakladania s odpadmi,
* kontrolu uvoľnenia staveniska.
  1. Vlastnícke právo k vykonávanému dielu prechádza na objednávateľa dňom podpisu protokolu o odovzdaní a prevzatí diela oboma zmluvnými stranami.
  2. Zhotoviteľ zodpovedá za prípadné škody na vykonávanom diele až do doby písomného odovzdania diela objednávateľovi.
  3. Objednávateľ zabezpečí pre zhotoviteľa bod napojenia na odber el. energie a úžitkovej vody. Náklady na zriadenie prípojok a úhradu spotrebovaných energií uhradí zhotoviteľ a sú súčasťou ceny podľa Čl. 5 tejto zmluvy.
  4. Zhotoviteľ zodpovedá v plnom rozsahu za škodu spôsobenú objednávateľovi alebo iným osobám v súvislosti s plnením predmetu zmluvy.
  5. Zhotoviteľ je povinný vyzvať objednávateľa zápisom v stavebnom denníku na prevzatie trvalo zakrytých prác a konštrukcií min. 3 dni pred ich zakrytím. V prípade, že tak neurobí, je povinný znášať náklady na dodatočné odkrytie konštrukcií, prípadne náklady na odstránenie vád.
  6. Zhotoviteľ je povinný viesť odo dňa prevzatia staveniska (pracoviska) stavebný denník (SD) o prácach, ktoré vykonáva, až do dňa odovzdania a prevzatia diela.
  7. Objednávateľ je povinný obsah SD sledovať a k zápisom zhotoviteľa sa vyjadrovať v lehote do 3 pracovných dní. SD je vedený v dvoch vyhotoveniach, pričom originál záznamov zostáva objednávateľovi a prepis zhotoviteľovi.
  8. Objednávateľ sa zaväzuje vykonávať technický dozor zhotoviteľa v rozsahu a obsahu podľa platných predpisov.
  9. Písomný protokol o odovzdaní a prevzatí diela spíšu zmluvné strany bez zbytočného odkladu po riadnom vykonaní diela na základe písomnej výzvy zhotoviteľa, ktorú doručí objednávateľovi 5 dní vopred. Zhotoviteľ odovzdá objednávateľovi najneskôr k termínu odovzdania a prevzatia diela doklady:

- Stručnú technickú správu o odovzdávanej stavbe s návodom na jej udržiavanie.

* + Dokumentáciu skutočného realizovania stavby so zakreslením všetkých zmien, ku ktorým došlo počas realizácie stavby potvrdenú zhotoviteľom.
  + Opis a odôvodnenie vykonaných odchýlok od stavebného povolenia, ku ktorým došlo počas realizácie stavby potvrdené zhotoviteľom.
  + Dokumentáciu skutočného realizovania stavby so zakreslením všetkých zmien, ku ktorým došlo počas realizácie stavby potvrdenú zhotoviteľom.
  + Certifikáty preukázania zhody stavebných výrobkov (zák. č. 90/1998 Z. z. o stav. výrobkoch v znení zák. č. 264/1999 Z. z. o tech. požiadavkách na výrobky a o posudzovaní zhody).
  + Zápisnice o preverení prác a konštrukcií v priebehu ďalších prác zakrytých.
  + Atesty o zhutnení pláne a ďalších vrstiev predpísaných projektom
  + Osvedčenia o akosti použitých materiálov a konštrukcii
  + Stavebné denníky (montážne denníky).
  + Správy o vykonaní odborných prehliadok a odborných skúšok vybraných technických zariadení.
  + Náležité dokumenty požadované vo vydaných stavebných povoleniach

* 1. Zhotoviteľ zabezpečí pred začatím prác geologický prieskum a presné vytýčenie všetkých podzemných sietí.

**Čl. 9. ZMLUVNÉ POKUTY A ODSTÚPENIE OD ZMLUVY**

* 1. Zmluvné strany môžu odstúpiť od zmluvy za podmienok a spôsobom stanoveným príslušnými ustanoveniami Obchodného zákonníka.
  2. Zmluvné strany majú právo ukončiť platnosť tejto zmluvy odstúpením od zmluvy z dôvodov závažného porušenia ustanovení tejto zmluvy druhou zmluvnou stranou. Objednávateľ má právo od zmluvy odstúpiť, aj v prípade, ak by zhotovenie diela nebolo schválené v rozpočte objednávateľa. Účinky odstúpenia od zmluvy nastanú okamihom doručenia oznámenia o odstúpení od zmluvy druhej zmluvnej strane.
  3. Za závažné porušenie tejto zmluvy sa považuje najmä:
     1. prekročenie lehoty splatnosti faktúry objednávateľom o viac ako 30 dní ,
     2. omeškanie so splnením povinnosti zhotoviteľa riadne zhotoviť dielo o viac ako 5 dní,
     3. neprevzatie staveniska zhotoviteľom v lehote uvedenej v bode 8.1 tejto zmluvy,
     4. nedodržanie pravidla zo strany zhotoviteľa, ktorým sa určuje zmena subdodávateľov počas plnenia zmluvy podľa Čl. 10., ods. 10.4 tejto zmluvy,
  4. Ak sa zhotoviteľ dostane do omeškania s odovzdaním diela riadne a včas, je objednávateľ oprávnený uplatniť si u zhotoviteľa nárok na zaplatenie zmluvnej pokuty vo výške 0,05% zo zmluvnej ceny diela za každý aj začatý deň omeškania.
  5. Ak zhotoviteľ neodstráni vady diela ani v dodatočnej lehote podľa bodu 7.6 tejto zmluvy, je objednávateľ oprávnený uplatniť si u zhotoviteľa nárok na zaplatenie zmluvnej pokuty vo výške 0,05 % zo zmluvnej ceny diela za každý aj začatý deň omeškania.
  6. V prípade definitívneho zastavenia prác zo strany zhotoviteľa pred termínom ukončenia diela podľa Čl. 4, bod 4.1. je objednávateľ oprávnený uplatniť si u zhotoviteľa nárok na zaplatenie zmluvnej pokuty vo výške ceny neukončených prác zvýšenej o 10 %. Definitívnym zastavením prác sa na účely tejto zmluvy rozumie také zastavenie prác, v dôsledku ktorých sa dielo nedokončí.
  7. Zaplatenie zmluvnej pokuty nemá vplyv na povinnosť zhotoviteľa nahradiť objednávateľovi škodu spôsobenú porušením povinností vyplývajúcich zhotoviteľovi podľa tejto zmluvy.
  8. Zaplatenie zmluvnej pokuty nemá vplyv na povinnosť zhotoviteľa splniť zmluvnú povinnosť, ktorej porušenie bolo dôvodom na uplatnenie nároku na zaplatenie zmluvnej pokuty zo strany objednávateľa.

**Čl. 10. OSTATNÉ PODMIENKY**

* 1. Objednávateľ a zhotoviteľ sa zaväzujú, že obchodné a technické informácie, ktoré im boli zverené zmluvným partnerom nesprístupnia tretím osobám bez jeho písomného súhlasu alebo tieto informácie nepoužijú pre iné účely, ako na plnenie podmienok tejto zmluvy.
  2. Zmluvné strany sa dohodli, že prípadné vzájomné spory budú riešiť predovšetkým vzájomnou dohodou a až následne súdnou cestou.
  3. Pre účely tejto zmluvy sa za vyššiu moc považujú prípady, ktoré nie sú závislé na vôli zmluvných strán a zmluvné strany ich nemôžu ovplyvniť. Ak sa splnenie tejto zmluvy stane nemožným do jedného mesiaca od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stanu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo od zmluvy odstúpiť.
  4. Verejný obstarávateľ určuje pravidlo pre zmenu subdodávateľov počas plnenia zmluvy: zhotoviteľ najmenej 3 pracovné dni pred zmenou subdodávateľa písomne oznámi túto skutočnosť objednávateľovi. Subdodávateľ, ktorého sa týka návrh na zmenu, musí spĺňať podmienky podľa § 41 zákona o verejnom obstarávaní. Doklady preukazujúce splnenie podmienok podľa § 41 zákona o verejnom obstarávaní budú prílohou oznámenia o zmene subdodávateľa doručenému verejnému obstarávateľovi zo strany zhotoviteľa. Zhotoviteľ je oprávnený vykonať zmenu subdodávateľa až po doručení písomného súhlasu zo strany objednávateľa.
  5. Zhotoviteľ sa zaväzuje zamestnať minimálne dve osoby spĺňajúce nasledujúce kumulatívne predpoklady:

a) patria k marginalizovanej rómskej komunite, a zároveň

b) sú dlhodobo nezamestnaní v zmysle § 8 zákona č. 5/2004 Z. z. o službách zamestnanosti a o zmene a doplnení niektorých zákonov.

1. **Oprávnení kontrolní zamestnanci zo strany poskytovateľa NFP**
   1. Zhotoviteľ sa zaväzuje strpieť výkon kontroly/auditu súvisiaceho s vykonaním diela kedykoľvek počas platnosti a účinnosti príslušnej Zmluvy o poskytnutí nenávratného finančného príspevku uzavretej objednávateľom ako prijímateľom nenávratného finančného príspevku za účelom financovania predmetného diela, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä Zákon o príspevku z EŠIF – zákon č. 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov. Zákon o finančnej kontrole a audite – zákon č. 357/2015 Z. z. o finančnej kontrole a audite o zmene a doplnení niektorých zákonov v znení neskorších predpisov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok a poskytnúť týmto orgánom riadne a včas všetku potrebnú súčinnosť. Porušenie tejto povinnosti Zhotoviteľa je podstatným porušením zmluvy, ktoré oprávňuje objednávateľa od zmluvy odstúpiť.
   2. Oprávnené osoby na výkon kontroly/auditu/overovania na mieste sú najmä:
      1. Poskytovateľ a ním poverené osoby,
      2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby

c) Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,

d) Orgán auditu, jeho spolupracujúce orgány a nimi poverené osoby,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a ES.

**Čl. 12. ZÁVEREČNÉ USTANOVENIA**

* 1. Práva a povinnosti oboch zmluvných strán, pokiaľ nie sú upravené touto zmluvou sa riadia Obchodným zákonníkom a súvisiacimi platnými právnymi predpismi.
  2. Zmluva je platná dňom jej podpisu oboma zmluvnými stranami a účinnosť nadobúda v deň nasledujúci po dni jej zverejnenia na webovej stránke objednávateľa.
  3. Uchádzač berie na vedomie a rešpektuje, že zákazka financovaná z fondov EÚ, ohľadom ktorej sa uzatvára zmluva, bude predmetom „**ex ante**“ administratívnej finančnej kontroly procesu verejného obstarávania zo strany príslušného Riadiaceho orgánu a/alebo Sprostredkovateľského orgánu pod Riadiacim orgánom. Ak výsledok predmetnej administratívnej finančnej kontroly nebude kladný, alebo kontrolné orgány odhalia akúkoľvek nezrovnalosť, alebo k schváleniu nedôjde najneskôr do 3 mesiacov od nadobudnutia platnosti zmluvy, je ktorákoľvek zo zmluvných strán oprávnená od zmluvy odstúpiť. Schválenie zákazky v rámci ex ante kontroly príslušným kontrolným orgánom je zároveň podmienkou nadobudnutia účinnosti zmluvy.
  4. Táto zmluva je vyhotovená v piatich (5) rovnopisoch, z  ktorých objednávateľ dostane tri (3) vyhotovenia a zhotoviteľ dve (2) vyhotovenia.
  5. Neoddeliteľnou súčasťou tejto zmluvy je príloha: č. 1 - ocenený výkaz výmer, príloha č. 2 – harmonogram plnenia (prác), príloha č. 3 – doklad o uzatvorení poistenia.
  6. Zmluvné strany prehlasujú, že sú oprávnené túto zmluvu uzavrieť, že im nie sú známe žiadne dôvody brániace uzavretiu tejto zmluvy, že jej obsahu porozumeli, na znak čoho ju vlastnoručne podpisujú.

V Sečovciach, dňa ......................2017 V ..................... dňa .................2017

Za objednávateľa: Za zhotoviteľa:

––––––––––––––––-----––––––– –––––––––––––––––––––––––––––

MVDr. Jozef Gamrát,

primátor mesta konateľ spoločnosti

Príloha č. 1 -  ocenený výkaz výmer,

Príloha č. 2 – harmonogram plnenia (prác),

Príloha č. 3 – doklad o uzatvorení poistenia - Poistenie všeobecnej zodpovednosti za škodu v prípade osobnej ujmy, alebo škody na majetku, ktorá by bola spôsobená tretej osobe v súvislosti s činnosťou poisteného

**PRÍLOHA č.1**

NÁVRH UCHÁDZAČA NA PLNENIE kritéria

**Verejný obstarávateľ: Mesto Sečovce,**

**Názov zákazky:** „**Obnova a nadstavba materskej školy na ulici Nová“***“*

Obchodné meno, sídlo uchádzača, IČO:

.....................................................................................................................................................

.....................................................................................................................................................

Návrh uchádzača na plnenie kritéria č. 1 , ktorý je platcom DPH:

|  |  |
| --- | --- |
| Cena bez DPH | EUR |
| Výška DPH v % | % |
| Výška DPH v EUR | EUR |
| Navrhovaná zmluvná cena vrátane DPH („**navrhovaná zmluvná cena**“) | EUR |

Návrh uchádzača na plnenie kritéria č. 1 , ktorý nie je platcom DPH:

|  |  |
| --- | --- |
| Celková navrhovaná zmluvná cena („**navrhovaná zmluvná cena**“) | EUR |

Návrh uchádzača na plnenie kritéria č.2

|  |  |
| --- | --- |
| Lehota uskutočnenia stavebných prác v celých kalendárnych dňoch | Počet dní |

V ...................................................... dňa ...................................

......................................................

Meno, priezvisko a podpis štatutárneho zástupcu/oprávnenej

osoby a odtlačok pečiatky

**PRÍLOHA č. 2**

IDENTIFIKAČNÉ ÚDAJE UCHÁDZAČA

Obchodný názov:

Adresa sídla uchádzača:

IČO:

Kontaktná osoba:

Telefón:

Mail:

Kontaktná osoba pre EA:

Mail:

V ........................, dňa............................

...................................................................................

Meno, priezvisko a podpis štatutárneho zástupcu/oprávnenej

osoby a odtlačok pečiatky

**PRÍLOHA č. 3**

**ČESTNÉ VYHLÁSENIE UCHÁDZAČA**

Uchádzač:................................................,

so sídlom: ...........................................................,

IČO: ..................

týmto **čestne vyhlasujem, že** súhlasím so všetkými podmienkami na zákazku **Obnova a nadstavba materskej školy na ulici Nová“,** určenými verejným obstarávateľom vo výzve na predloženie ponúk, súťažných podkladoch a akceptuje v plnom rozsahu obchodné a zmluvné podmienky uvedené v súťažných podkladoch v časti D. Obchodné podmienky Zmluvy o dielo. **Zároveň** **prehlasujem, že som si vedomý následkov nepravdivého čestného vyhlásenia.**

V .............................., dňa............................

...................................................................................

Meno, priezvisko a podpis štatutárneho zástupcu/oprávnenej

osoby a odtlačok pečiatky

**PRÍLOHA č. 4**

ČESTNÉ VYHLÁSENIE UCHÁDZAČA

Uchádzač:................................................,

so sídlom: ...........................................................,

IČO: ..................

týmto **čestne vyhlasujem, že** všetky dokumenty a údaje uvedené v ponuke na zákazku **Obnova a nadstavba materskej školy na ulici Nová“,** sú pravdivé a úplné a podpísané štatutárnym zástupcom alebo osobou oprávnenou konať za uchádzača. **Zároveň** **prehlasujem, že som si vedomý následkov nepravdivého čestného vyhlásenia.**

V ..........................., dňa............................

...................................................................................

Meno, priezvisko a podpis štatutárneho zástupcu/oprávnenej

osoby a odtlačok pečiatky